- Hindi News
- National
- कांग्रेस पार्षद बोले फिल्टर प्लांट बंद है, लोग पी रहे गंदा पानी, नपाध्यक्ष अभी तक कोई बीमारी हुआ क
कांग्रेस पार्षद बोले- फिल्टर प्लांट बंद है, लोग पी रहे गंदा पानी, नपाध्यक्ष-अभी तक कोई बीमारी हुआ क्या
शहर की 30 फीसदी आबादी को जिस वाटर फिल्टर प्लांट से पानी सप्लाई किया जाता है। उस पर तकरार शुरू हो गई है। कांग्रेस पार्षदों का कहना है जो पानी नलों में आ रहा है, वह बेहद गंदा और अस्वच्छ है। इससे लोग बीमार हो रहे हैं। वहीं नगर पालिका अध्यक्ष ने पहले तो सुरक्षित क्षेत्र फिल्टर प्लांट में कांग्रेसियों के घुसने पर ही सवाल खड़े कर दिए, साथ ही कहा है कि पानी फिल्ट्रेशन कर सप्लाई हो रहा है। अगर कोई इससे बीमार हुआ हो तो प्रमाणों के साथ पेश करें?
कांग्रेस पार्षद दल ने मंगलवार को सिंध नदी स्थित फिल्टर प्लांट का निरीक्षण किया था। पार्षद दल ने यहां के फोटो और वीडियो भी बनाए थे। इन्हें मंगलवार को प्रेस के सामने सार्वजनिक कर दिए। वीडियो में फिल्टर प्लांट में कचरा पड़ा हुआ दिखाई दे रहा है। कर्मचारियों के बयान में कहा जा रहा है कि दो साल में पानी साफ करने के लिए सिर्फ एक-एक ट्रक फिटकरी और ब्लीचिंग पाउडर आया है। आरोप हैं कि प्लांट का कंप्रेशर बंद है, फिल्टर चौक और प्लांट जाम है। इसके बाद भी स्वच्छ जल कैसे जनता को मिल सकता है? प्रेसवार्ता में पूर्व नपा अध्यक्ष देवेंद्र गुप्ता, नेता प्रतिपक्ष सुनील मालवीय, कांग्रेस पार्षद वंदना मांडरे, पार्षद वीरेंद्र शर्मा, पार्षद कविंद्र चौहान, सांसद प्रतिनिधि अनिल जैन मौजूद थे।
पत्रकार वार्ता के दौरान नगरपालिका नेता प्रतिपक्ष सुनील मालवीय नाराज हो गए।
बिना अनुमति के कैसे घुसे, कोई पानी में केमिकल डाल देता तो कौन होता जिम्मेदार
नपाध्यक्ष राजेंद्र सलूजा का कहना है कि वाटर फिल्टर प्लांट सुरक्षित क्षेत्र में आता है। यहां बिना सक्षम अधिकारी के कोई भी प्रवेश नहीं कर सकता है। क्योंकि यहां से शहर के लोगों को पानी सप्लाई होता है। अगर कांग्रेसी प्लांट में घुसे तो सबसे पहले यह बताएं कि किसकी अनुमति उन्होंने ली है। मुझे बदमान करने की साजिश रची जा रही है। पहले महिला पार्षद से मुझ पर हमला करवाया। प्लांट से जो जल सप्लाई हो रहा है वह पूर्णत: स्वच्छ है। इसकी हमेशा जांच कराई जाती है। प्लांट से पहले पानी फिल्ट्रेशन किया जाता है। इसके बाद नलों में आता है। इसके अलावा सिंध नदी से भी ट्यूबवेल से पानी सप्लाई किया जा रहा है। करीब 30 फीसदी आबादी को पानी यहां से आता है। पानी मानकों के अनुसार है। दो साल से किसी भी बस्ती, मोहल्ले या कालोनी में पानी पीने से कोई बीमार नहीं पड़ा है। एनीकट नियम के तहत बन रहा है।
प्रयोगशाला तक शिफ्ट कर दी है, कैसे हो पानी की जांच
पूर्व नपाध्यक्ष देवेंद्र गुप्ता का कहना है कि प्लांट की प्रयोगशाला तक दूसरी जगह शिफ्ट कर दी गई है। इसके अलावा इंजीनियर भी यहां नहीं रुकते हैं। सिर्फ कर्मचारियों के हवाले पूरा प्लांट छोड़ा हुआ है। नगर पालिका के जिम्मेदार अधिकारी सीएमओ, जल प्रकोष्ठ के प्रभारी तक यहां निरीक्षण नहीं करते हैं। मूल जिम्मेदारी तो जनप्रतिनिधि की है। इसलिए नपा अध्यक्ष राजेंद्र सिंह सलूजा को यहां की व्यवस्था देखना चाहिए। गंदा पानी नलों में सप्लाई किया जा रहा है। गंभीर मामला है। इससे शहर के कई लोगों के स्टोन की समस्या हो गई है। कोटा के डॉक्टर गुना में आकर लोगों का इलाज कर रहे हैं। इससे हमारे प्रदेश का पैसा भी दूसरे प्रदेश में जा रहा है। एनीकट पर भी मिट्टी मिली बजरी का इस्तेमाल हो रहा है। इससे इसकी गुणवत्ता सवालों के घेरे में आ गई है।
जांच के पहुंचे दल का कहना कि सिंध पर बना प्लांट जाम है, जीव जंतु भी पानी में मरे पड़े हैं
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva